22. ΝΟΜΟΘΕΤ. ΔΙΑΤΑΓΜΑ υπ’ αριθ. 97 της 4/5 Οκτ. 1974 (ΦΕΚ Α΄ 289) Περί ρυθμίσεως θεμάτων οικονομικής διαχειρίσεως της Ακαδημίας Αθηνών. Άρθρ.1.-Εξαιρουμένων των εκ του Κρατικού Προϋπολογισμού προερχομένων επιχορηγήσεων και των εξ αποδόσεως υπό του Δημοσίου υπέρ τρίτων φόρων και πόρων εν γένει μη ανταποδοτικού χαρακτήρος, πάντες οι λοιποί πόροι της Ακαδημίας Αθηνών τηρούνται εις ίδιον παρά τη Τραπέζη της Ελλάδος ή τη Εθνική Τραπέζη της Ελλάδος Λογαριασμόν και περιλαμβάνονται εις ιδιαίτερον Προϋπολογισμόν. Ο Προϋπολογισμός ούτος εγκρίνεται μόνον υπό της Ολομελείας της Ακαδημίας. Αι δαπάναι εις βάρος αυτού και η εν γένει διαχείρισις των εσόδων και εξόδων αυτού ενεργούνται δι’ αποφάσεων της Συγκλήτου της Ακαδημίας, κατά παρέκκλισιν των κειμένων γενικών ή ειδικών διατάξεων. Ο έλεγχος της διαχειρίσεως του Προϋπολογισμού τούτων ενεργείται μόνον υπό της Ολομελείας της Ακαδημίας. Άρθρ.2.-Επιτρέπεται, κατά παρέκλισιν των περί προμηθειών και λογιστικού του Δημοσίου και των Ν.Π.Δ.Δ., και εκτελέσεως Δημοσίων έργων κειμένων διατάξεων, η υπό της Ακαδημίας Αθηνών, κατόπιν αποφάσεως της Συγκλήτου αυτής, απ’ ευθείας, άνευ δημοσίου διαγωνισμού, ανεξαρτήτως ύψους δαπανών, κατάρτισις συμβάσεων δι’ εκτέλεσιν εργασιών και προμηθείας, οσάκις πρόκειται: α)περί αναθέσεως εργασιών επισκευής και συντηρήσεως του Κεντρικού Μεγάρου της Ακαδημίας Αθηνών, β)περί αναθέσεως εις ειδικούς επιστήμονας της εκτελέσεως εργασιών, αναγομένων εις σύνταξιν δημοσιευμάτων της Ακαδημίας, γ)περί αναθέσεως της εκτυπώσεως επιστημονικών πραγματειών ή άρθρων και της διορθώσεως τυπογραφικών δοκιμίων αυτών, η εκτέλεσις των οποίων απαιτεί ειδικάς ικανότητας και πείραν, δ)περί αγοράς επιστημονικών οργάνων ή επιστημονικών βιβλίων, η προμήθεια των οποίων  δεν επιτυγχάνεται δια δημοσίου διαγωνισμού. Βλ. και Π.Δ. 144/1981 (ΦΕΚ Α΄ 46) (κατωτ. αριθ. 38). Σύμφωνα με την παρ. 19 άρθρ. 28 Νόμ. 2083/ 1992, ΦΕΚ Α΄ 159 (τόμ. 31 σελ. 30,329) με Προεδρικό Δ/γμα, είναι δυνατή η ίδρυση Ειδικού Νομικού Προσώπου Δημοσίου ή Ιδιωτικού Δικαίου για την αξιοποίηση και διαχείριση της περιουσίας της ανωτέρω Ακαδημίας, για την οποία Ακαδημία εφαρμόζονται ανάλογα, οι διατάξεις του άρθρ. 6 Νόμ. 1966/1991, ΦΕΚ Α΄ 147, (τόμ. 31,σελ. 68,744) και οι διατάξεις της παρ. 6 άρθρ. 1 του άνω Νόμ. 2083/1992. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 